dh-unibe/image-text_koenigsfelden-charters-post-1500 huggingface dataset:
Allen, die disen brief hoͤrend lesen, ✳ kùnd ich, her Ruͦdolf der Jūger Mùlnˀ, ✳ ritter, ✳ das ich han ze
koifēne gegeben ✳ den erbˀren ✳ und den geislichen vroͧwen, dˀ ✳ ✳ ebtischin und dem convēt des klostˀs ze
Kùngesveld, ✳ Sant Claren ordens, ✳ dù guͦter ✳ ze Henschinkon, ✳ ze Vilmerīgen, ✳ ze Halwil ✳ und ✳ ze Hilfinkon, ✳ dù min lidig eigein waren, ✳ und vor mals waren ✳ eigen Wernhers, seiligen, von Vilmerīgen, ✳ umb ✳
vier und zvenzig und hundˀt march silbers Zùrich geweges, ✳ und bin des silbers gar und genzlich
gewert ✳ und han es bùkeret in min und minˀ kinden nuz und er. ✳ und sol ich und min kind und min ✳
erben der guͤter wer sin ✳ fùr lidig eigen, ✳ und han si uf gegeben und gevertiget, als ich dur recht solte. ✳
und ensol ich noch enkein min erbe ✳ an dem vorgnāden guͤtern niemer enkein ansprach han ✳ an weltlich
noch an geislichem gerichte. ✳ des fùrgich ich offēlich an disem brieve. ✳ und ze einem ùrkùnde und einˀ
bestetnūge dir sache, ✳ so gib ich der vorgnāten ✳ ✳ ebtischin ✳ und dem convēt von Kùngesvelt disen
brief bùsigelt mit minem ingesigel. bi dir sache waren: ✳ her Wernhˀ von Wolon, rittˀ, ✳ hˀ Walthˀ, techan
von Wīdische, Johans Wolfleibesch, ✳ Jo✳ Pilgrin ✳ Ruͦ Safunwiler, Walthˀ dˀ Schroͤtˀ, Ruͦd✳ Werwile, der
Beijo von Baden und ander biderber lùten vil. ✳ dir brief ward gegeben ze Zùrich, ✳ do man
zalte von gottes geburt tusench drùhundtˀ, ✳ dar nach in dem vierzeheden jare, ✳ an des
heiligen chrùzes tag ze herbste. ✳
ùber Hentzschikon Vilmaling₎ ✳ Halwil ✳ Hilfikon
der andˀ convent
Königsf. 38 .
koùff br₎ um̄ die guͤtter zuͦ
Hentschick₎ ✳ Villmering₎ ✳
Hilffick₎ ✳ Hallwil ✳ so die
fròwē zuͦ Kùngsfeld₎ vō
ritter mùller erkoùfft
hab̄n
Staatsarchiv
AARGAU
A ✳ 8 ✳
✳ K ✳
✳ G ✳ 20 ✳
des mùllˀs guͦt vō Zùrich
Nͦ✳ 1 ✳